 Waxaa kaloo shacabka Somaaliyeed wada qirayaan in dalka Emaaraadku ahaa hoyga keliya ee ummadda Somaaliyeed lahaayeen laga soo bilaabo burburkii dawladii dhexe, kaas oo ka haqab tiray baahiyo badan oo ay adkeyd in laga gudbo, waxaana walaalaheena Emaraatku ay dhabarka u dhigteen oo martigeliyeen boqolaal kun oo Soomaali ah, waxa marag ma doonto ah in aysan jirin wax cabasho ah oo laga sheegay Soomaalida ku sugan dalkaasi 27 kii sano oo dalkeennu burbursanaa, taasi waxay cadeyn u tahay wanaagga naga dhexeeya dalka Emiraatka oo aanu tixgelin wayn ugu hayno, waxaana loo bahan yahay in xiriirkaasi aanu dayacmin. 